AUCT บวกแรง 7% นิวไฮเกือบ 2 ปี โบรกอัพกำไรปีนี้แตะ 281 ล้าน
AUCT บวกแรง 7% นิวไฮเกือบ 2 ปี โบรกอัพกำไรปีนี้แตะ 281 ล้าน แนะซื้อราคาเป้าหมาย 12.40 บาท
AUCT บวกแรง 7% นิวไฮเกือบ 2 ปี โบรกอัพกำไรปีนี้แตะ 281 ล้าน แนะซื้อราคาเป้าหมาย 12.40 บาท
17 มี.ค. 2566

ผู้สื่อข่าวรายงานว่า วันนี้ (17 มี.ค.66) ราคาหุ้น บริษัท สหการประมูล จำกัด (มหาชน) หรือ AUCT ณ เวลา 15:50 น. อยู่ที่ระดับ 11.40 บาท บวก 0.70 บาท หรือ 6.54% สูงสุดที่ระดับ 11.40 บาท ต่ำสุดที่ระดับ 10.80 บาท ด้วยมูลค่าการซื้อขาย 83.63 ล้านบาท ราคาหุ้นวิ่งแรงในรอบเกือบ 2 ปี โดยนับตั้งแต่หุ้นยืนที่ระดับ 11.50 บาท เมื่อวันที่ 24 มี.ค.64

บล.จีเอ็มโอ-แซด คอม (ประเทศไทย) ระบุใบทวิเคราะห์ว่า ได้ปรับประมาณการกำไรปี 66 ขึ้นอีก 7% เพื่อสะท้อนแนวโน้มปริมาณรถปิดประมูลที่มากกว่าที่ทางฝ่ายวิจัยคาด รวมถึงการขยายลานรับรถเพื่อเก็บเกี่ยวโอกาสในระยะสั้น โดยประมาณการใหม่ของ AUCT ปี 66 อยู่ที่ 281 ล้านบาท เติบโต 11.70% จากงวดเดียวกันของปีก่อน พร้อมปรับราคาเป้าหมายใหม่ แนะนำ “ซื้อ” ที่ 12.40 บาท